पिटरबरो नेपाली समाजको बिशेष पहलमा यहि आइतबार १८ सेप्टेम्बर देखि पिटरबरोमा नेपाली बालबालिकाहरुको लागि नेपाली कक्षा सुरु गरिएको छ। यस नेपाली कक्षामा नेपाली भाषाको साथै नेपाली कला संस्कृती, सभ्यता परम्परा र नेपालको भुगोल तथा अन्य आकर्षक पक्षको बारेमा यहाँका नेपाली बालबालिकाहरुलाई रमाइलो पाराले पठन पाठन गराइनेछ। हरेक आइतबार स्थानिय वेस्ट्वुड हलमा दिउँसो १:३० देखि ३:०० बजे सम्म चल्ने नेपाली कक्षाकि शिक्षिका अर्चना शर्मा हुनुहुन्छ। पहिलो कक्षामा उपस्थित बालबालिकाहरुलाई नेपाली भाषा पढाइनुको साथै र नेपाल बारे बिबिध बिषयमा जानकारी गराइएको थियो। जसमा बालबालिकाहरुले निकै चाख मानेको पाइयो। बिदेशमा जन्मेको र हुर्केको नयाँ पुस्तालाई नेपाली भाषा, संस्कृती, परम्परा र भुगोलको जानकार बनाएर
काठमाडौं । प्रधानमन्त्री पुष्पकमल दाहाल छिमेकी मुलुक भारतको चारदिने राजकीय भ्रमण पूरा गरी आज स्वदेश फर्कनुभएको छ । आज अपराह्न नेपाल वायुसेवा निगमको उडानबाट स्वदेश फर्कनुभएका प्रधानमन्त्री दाहाललाई त्रिभुवन अन्तर्राष्ट्रिय विमानस्थलको अति विशिष्ट कक्षमा सभामुख ओनसरी घर्ती, उपप्रधानमन्त्रीद्वय विमलेन्द्र निधि र कृष्णबहादुर महरा, मन्त्रिगण, संवैधानिक अङ्गका प्रमुख, मुख्य सचिव, सरकारका उच्चपदस्थ अधिकृत, सुरक्षा निकायका प्रमुखलगायतले स्वागत गर्नुभएको थियो । सो अवसरमा नेपाली सेनाको एक टुकडीले प्रधानमन्त्री दाहालको सम्मानमा सम्मानगारत अर्पण गरेको थियो । नयाँ दिल्लीमा रहँदा प्रधानमन्त्री दाहाल भारतका राष्ट्रपति प्रणव मुखर्जीका राजकीय पाहुनाका रूपमा राष्ट्रपति भवनमा बस्नुभएको थियो । भारतका प्रधानमन्त्री नरेन्द्र मोदीको मैत्रीपूर्ण निमन्त्रणामा गत भदौ ३० गते
काठमाडौं । संयुक्त लोकतान्त्रिक मधेसी मोर्चाले मधेस आन्दोलनका क्रममा मारिएका थप १६ जनालाई सहिद घोषणा गर्नुपर्ने माग गर्दै आज सरकारलाई ज्ञापनपत्र बुझाएको छ । मोर्चाका नेताहरुले आज उपप्रधानमन्त्री विमलेन्द्र निधिलाई भेटी मोर्चाका तर्फबाट सहिद घोषणा हुन बाँकी सहिद सूची, जीवनपर्यन्त भरणपोषणका लागि गम्भीर घाइतेको नामावली तथा विभिन्न अस्पतालमा उपचारको खर्च विवरणसमेत बुझाएको छ । मोर्चाले यसअघि ५२ जनाको सहित सूची सरकारलाई बुझाएको थियो । मोर्चाको एक घटक सद्भावना पार्टीका महासचिव मनिष सुमनले सहिद घोषणा हुन बाँकी १६ र ३२ जना गम्भीर प्रकृतिका घाइतेको सूची गृहमन्त्रीलाई बुझाइएको राससलाई जानकारी दिनुभयो । मोर्चाको ज्ञापनपत्र ग्रहण गर्दै गृहमन्त्री निधिले मोर्चाको मागका सम्बन्धमा आवश्यक
प्रधानमन्त्री पुष्पकमल दाहाल भारतको राजकीय भ्रमण सम्पन्न गरी स्वदेश फर्कनु भएपछि त्रिभुवन अन्तर्राष्ट्रिय विमानस्थलमा आयोजित पत्रकार सम्मेलनलाई सम्बोधन गर्नुहुँदै । तस्बिरः रोशन सापकोटा ।
बनेपा । नेकपा (एमाले)का नेता माधवकुमार नेपालले एमालेको परामर्शबिना संविधान संशोधन हुनै नसक्ने बताउनुभएको छ । एमाले काभ्रेपलाञ्चोकले आज बनेपामा आयोजना गरेको पत्रकार भेटघाटमा उहाँले हचुवाका पारामा संविधान संशोधन गर्नुहुँदैन भन्नुभयो । “राजनीतिक संरचना र कानुनको निर्माण तथा स्थानीय निर्वाचन भए संविधानको कार्यान्वयनतर्फ मुुलुक अगाडि बढ्छ” पूर्वप्रधानमन्त्री नेपालले भन्नुभयो । यसअघि बनेपास्थित क्षितिज इङ्लिस बोर्डिङ स्कुलले आयोजना गरेको दसौँ वार्षिकोत्सव कार्यक्रममा नेता नेपालले एमालेलाई अलग गरेर राष्ट्रिय राजनीति अघि जान नसक्ने बताउनुभयो । “हामी स्भाभिमानी छौँ, छिमेकीले आन्तरिक मामिलामा हस्तक्षेप गर्नुहुँदैन” उहाँले भन्नुभयो । नेता नेपालले जात र धर्मका नाममा राजनीति गर्दा जनतालाई बेफाइदा हुने बताउनुभयो । उहाँले संविधान कार्यान्वयन
काठमाडौं– तामाङ सोसाइटी अफ अमेरिकाले २०७२ सालको विनाशकारी भूकम्पबाट प्रभावित ९ वटा विद्यालयलाई आर्थिक सहयोग प्रदान गरेको छ । आइतबार काठमाडौंमा एक कार्यक्रमबीच भूकम्पप्रभावित विभिन्न जिल्लाका ९ वटा विद्यालयलाई प्रति विद्यालय १ लाख ४० हजार रुपैयाँका दरले कुल १२ लाख ६० हजार रुपैयाँ सहयोग हस्तान्तरण गरिएको हो । सहयोग प्राप्त गर्ने विद्यालयहरुमा काकलिङ उ.मा.वि. (रामेछाप), बुद्ध प्रा.वि. (दोलखा), हरिसिद्धी आधारभूत विद्यालय (सिन्धुपाल्चोक), जनता आधारभूत विद्यालय (सिन्धुपाल्चोक), खाँडादेवी उच्च मा.वि.(रामेछाप), जनजागृति मा.वि. (सिन्धुपाल्चोक), कामरुदेवी उच्च मा.वि. (नुवाकोट), गणेश बालविकास केन्द्र (नुवाकोट) र ज्वालादेवी नि.मा.वि. (काभ्रे) रहेका छन् । तामाङ सोसाइटीबाट प्राप्त सहयोग रकम नेपाल तामाङ घेदुङका अध्यक्ष मोहन गोलेले विद्यालयका प्रतिनिधिहरुलाई
लण्डनको वाटफर्डमा नेपाली भाषा तथा संस्कृति कक्षा सुरु भएको छ । वाटफर्डमा नेपाली समुदायको बस्ती बाक्लिँँदै गएपछि आफ्ना बालबच्चालाई नेपाली भाषा र संस्कृतिबारे ज्ञान दिने इच्छा धेरैमा थियो । अभिभावकहरूको नेपाली भाषा सिकाउने सपनालाई साकार पार्न जुटेका समुदायका सक्रिय अभियन्ताहरूले उक्त सपनालाई विपनामा बदलेका हुन् । वाटफर्ड नेपाली समाजले आयोजन गरेको उक्त भाषा कक्षा स्थानीय सामुदायिक केन्द्रमा हरेक आइतबार बिहान एक घण्टा सञ्चालन गर्ने व्यवस्था गरिएको संयोजक सुशील श्रेष्ठले बताए । सहभागिता बढ्दै गएको अवस्थामा अभिभावकहरूको रायसल्लाह लिई डेढ़ घण्टासम्म पुऱ्याउने सोच रहेको उनले बताए । पहिलो कक्षामा नेपालबाट मगाइएको पाठ्यपुस्तक नि:शुल्क बाँडिएको र हाललाई भाषा कक्षासमेत नि:शुल्क नै रहेको
राजधानीको सोल्टी क्राउन प्लाजामा असोज एक गते द क्रियशनको प्रस्तुति तथा राइजिङ नेपाल प्रालिको सहकार्यमा आयोजना गरेको फेशन नोभा २०१६ शोमा -याम्प प्रस्तुत गर्दै अभिनेत्री करिश्मा मानन्धर । तस्बिर: रोशन सापकोटा ।
काठमाडौं । खोटाङकी अञ्जु राई हाँडीगाउँस्थित तरकारी बजारमा ठेलाको तरकारी पसल थापेर बस्नुभएको छ । दिनको करिब ५०० देखि एक हजार रुपैयाँसम्मको व्यापार गर्ने उहाँको ध्यान आफ्नै व्यवसाय, श्रीमान् र एक मात्र छोरीमा केन्द्रित छ । राजनीतिमा उहाँको पटक्कै रुचि छैन । तर उहाँलाई गत वर्षको असोज ३ गते देशले नयाँ संविधान दिएको भने थाहा छ । संविधान बनेपछि आफ्नो जीवनमा केही परिवर्तन भएको उहाँलाई महसुस भएको छैन । यति हुँदाहुँदै पनि उहाँ खुसी नै हुनुहुन्छ । कारण यस्तो छ – “नयाँ संविधान बनेसँगै महिला ठूलो पदमा (राष्ट्रपति, प्रधानन्यायाधीश र सभामुख) आसीन भएका छन् । त्यही नै उपलब्धि हो ।”
काठमाडौं । सर्वोच्च अदालतले अख्तियार प्रमुख लोकमान सिंह कार्कीलाई योग्यता र नैतिकताको प्रश्न उठाएर घोक्रेठ्याक लगाउने तयारी भएको बुझिएको छ । पैसा भएपछि ‘जे पनि गर्न सकिन्छ’ भन्ने मानसिकता बोकेका छुद्र स्वभावका प्रमुख आयुक्त कार्कीविरुद्ध यतिबेला कानुन व्यवसायी, न्यायलय मात्र होइन, कुन्दन दीक्षित, नेपाली सञ्चारगृह र गोविन्द केसीको समूह सक्रिय भएर लागेका छन् । नियुक्तिपत्रलाई आधार बनाएर न्यायलयले कार्कीलाई पदबाट हटाउने निर्णय गर्न सक्ने कानुनविद्हरु बताउँछन् । अख्तियार दुरुपयोग अनुसन्धान आयोगको प्रमुख आयुक्त बन्न कार्कीको योग्यताले नपुग्ने बताइएको छ । निजामति सेवामा २० वर्ष बिताएको व्यक्ति मात्र अख्तियार दुरुपयोग अनुसन्धानको प्रमुख आयुक्त बन्ने सक्ने स्पष्ट व्यवस्था हुँदाहुँदै योग्यता नपुगेको व्यक्तिलाई